ไฮโซ-ดารา พันแก๊งไซซะนะ และคนวงการรถหรูดูแลทรัพย์สินแทน
ปส.โชว์จับยานรก 2 คดี มีเครือข่ายไซซะนะ ราชายานรกลาวรวมอยู่ด้วย ชุดสกัดกั้นสะกดรอยรวบ 3 นักขนกลางเมืองอุดรฯพร้อมยาบ้า 720,000 เม็ด สมหมาย กองวิสัยสุข ผบช.ปส.แฉ ผู้ต้องหารับสารภาพ มีดารา ไฮโซ และวงการรถหรู ร่วมดูแลทรัพย์สินให้พ่อค้ายาตัวเอ้ อีกคดีบุกยึดไอซ์มโหฬาร 87 กก.กัญชาอัดแท่งอีก 24 กก. จากบ้านนักค้ายาชาวมาเลเซียที่หาดใหญ่ แต่ตัวการขับรถย้อนศรหนีได้หวุดหวิด,ปส.จับยานรก 2 คดี โดยเมื่อเวลา 10.30 น. วันที่ 1 ก.พ.ที่กองบัญชาการตำรวจปราบปรามยาเสพติด (บช.ปส.) พล.ต.อ.เฉลิมเกียรติ ศรีวรขาน รอง ผบ.ตร. พล.ต.ต.สมหมาย กองวิสัยสุข ผบช.ปส. ร่วมแถลงข่าวจับขบวนการค้ายาเสพติด 2 คดี คดีแรกยึดของกลาง ไอซ์ 87 กก. กัญชาแห้งอัดแท่ง 24 กก. รถเก๋ง ยี่ห้อโตโยต้า รุ่นคัมรี่ สีบรอนซ์ทอง ทะเบียนประเทศมาเลเซีย PEM 1957 ยึดของกลางได้ที่บ้านเลขที่ 793/9 หมู่บ้านชยนันท์ เฟส 2 ต.ควนลัง อ.หาดใหญ่ จ.สงขลา ต่อเนื่องบริเวณหน้าบริษัทออร์เนท กรุ๊ป ถนนเพชรเกษม ต.ควนลัง อ.หาดใหญ่ จ.สงขลา,พล.ต.อ.เฉลิมเกียรติ ศรีวรขาน รอง ผบ.ตร.กล่าวว่า สายวันที่ 26 ม.ค.ที่ผ่านมา รับแจ้งจากสายลับว่า ที่บ้านเลขที่ 793/9 หมู่บ้านชยนันท์เฟส 2 หมู่ 1 ต.ควนลัง อ.หาดใหญ่ จ.สงขลา ของนายทอน บี เซง ชาวมาเลเซีย มีพฤติการณ์ลักลอบลำเลียงยาเสพติดส่งออกจำหน่ายประเทศเพื่อนบ้าน โดยจะใช้รถเก๋ง ยี่ห้อโตโยต้า รุ่นคัมรี่ สีบรอนซ์ทอง ทะเบียนมาเลเซีย PEM 1957 เป็นพาหนะ เจ้าหน้าที่จัดกำลังเฝ้าสังเกตการณ์ กระทั่งพบรถยนต์คันดังกล่าวจอดอยู่ที่หน้าบ้าน ก่อนที่นายทอน บี เซง จะเดินออกจากบ้านขึ้นรถ เจ้าหน้าที่แสดงตัวตรวจค้น แต่นายทอน บี เซง รีบขับรถหนีย้อนศร มุ่งหน้าไป อ.หาดใหญ่ ใช้เส้นทางสายลพบุรีราเมศร์-สนามบิน หลบหนีไปได้ จากการตรวจค้นในบ้าน พบ ไอซ์ ของกลางซุกซ่อนอยู่ในโซฟา ส่วนกัญชาซุกซ่อนอยู่ภายในห้องนอนชั้น 2,ส่วนคดีที่ 2 พล.ต.ท.สมหมาย กองวิสัยสุข ผบช.ส. เปิดเผยว่า เจ้าหน้าที่ตำรวจกองบังคับการสกัดกั้นการลำเลียงยาเสพติด (บก.สกส.บช.ปส.) ร่วมกับ บก.ปส.2 และ บก.สส.ภ.1 จับกุมนายม่าง ย่างคีรี อายุ 38 ปี นางกนกวิภา ย่างคีรี อายุ 38 ปี และนายไพเสริฐ แซ่ย่าง อายุ 40 ปี ทั้งหมดเป็นชาว อ.พบพระ จ.ตาก พร้อมของกลาง ยาบ้า 720,000 เม็ด รถกระบะ ยี่ห้อโตโยต้า รุ่นวีโก้ สีน้ำตาล ทะเบียน ชณ 9910 กรุงเทพมหานคร รถกระบะ ยี่ห้ออีซูซุ รุ่นดีแมคซ์ สีดำ ทะเบียน 1 ฒบ 5456 กรุงเทพมหานคร โทรศัพท์มือถือ 3 เครื่อง จับกุมนายม่าง และนางกนกวิภา ได้ในปั๊มน้ำมัน ปตท. สาขาหนองขอนกว้าง ถนนมิตรภาพ ต.หนองขอนกว้าง อ.เมืองอุดรธานี และจับกุมนายไพเสริฐ ได้ที่บริเวณสามแยกไฟแดงกุมภวาปี ถนนมิตรภาพ ต.พันดอน อ.กุมภวาปี จ.อุดรธานี,ผบช.ปส.กล่าวต่อว่า คดีนี้รับแจ้งจากสายลับ กลุ่มผู้ลักลอบลำเลียงยาเสพติดจากชายแดนภาคอีสานด้าน จ.นครพนม จะนำมาเก็บพักรอที่บ้านเช่าในเขตพื้นที่ อ.ป่าโมก จ.อ่างทอง รอส่งให้กับลูกค้า โดยจะใช้รถกระบะบรรทุกที่จัดทำช่องลับต่างๆไว้สำหรับซุกซ่อนยาเสพติด ได้จัดกำลังสะกดรอยติดตาม กระทั่งเวลา 04.00 น. ของวันที่ 29 ม.ค. พบกลุ่มผู้ต้องหาขับรถกระบะ 2 คัน ใช้เส้นทางเซกา-บึงกาฬ-บึงโขงโหลง-วานรนิวาส-สกลนคร-อุดรธานี ขับรถติดตาม กระทั่งรถกระบะของผู้ต้องหาแวะที่ปั๊มน้ำมัน ปตท. สาขาหนองขอนกว้าง ต.หนองขอนกว้าง อ.เมืองอุดรธานี แสดงตัวขอตรวจค้น พบของกลางยาบ้าซุกซ่อนอยู่ตามช่องลับต่างๆของรถกระบะวีโก้ ทะเบียน ชณ 9910 กรุงเทพมหานคร จับกุมผู้ต้องหานำตัวส่งพนักงานสอบสวน บช.ปส.ดำเนินคดี,พล.ต.ท.สมหมายกล่าวต่อว่า ในคดีนี้ผู้ต้องหารับสารภาพ เป็นเครือข่ายนายไซซะนะ นัดรับยาที่ริมแม่น้ำโขง พื้นที่ จ.นครพนม โดยผู้ต้องหากลุ่มนี้จะพักอยู่ห่างจากจุดพักยา 50 กม. เพื่อป้องกันการจับกุม สิ่งสำคัญจะรู้ความเคลื่อนไหวของตำรวจท้องที่ นอกจากนี้ยังให้การซัดทอดมีบุคคลในวงการบันเทิง กลุ่มบุคคลไฮโซที่มีชื่อเสียง และวงการรถหรู มีส่วนเกี่ยวข้องในการดูแลทรัพย์สินของเครือข่ายนายไซซะนะ จากการขยายผลทราบว่า ทรัพย์สินทั้งหมดอยู่ในพื้นที่กรุงเทพมหานคร โดยนายไซซะนะจะเช่าบ้านที่อยู่ในสวนห่างไกลผู้คนเป็นที่พักทรัพย์สิน สำหรับความสัมพันธ์ระหว่างตัวนายไซซะนะกับกลุ่มบุคคลไฮโซทั้งหลายทราบว่า นายไซซะนะ จะแสดงตัวเป็นเศรษฐีจากฝั่งลาวเข้ามาในประเทศไทย จากนั้นจะจัดปาร์ตี้เชิญเหล่าดาราบุคคลที่มีชื่อเสียงหลายวงการเข้ามาร่วมงาน เป็นจุดเริ่มต้นที่ทำให้เกิดการรู้จัก จากนั้นจะใช้การแปลงทรัพย์สินต่างๆในลักษณะฟอกเงิน,อย่างไรก็ตาม สำหรับเครือข่ายของนายไซซะนะ จากแนวทางการสืบสวนพบว่า มีเครือข่ายกระจายอยู่ทั่วประเทศประมาณกว่า 100 เครือข่าย โดยบางกลุ่มหันมาผลิตเอง แต่ยังไม่มีศักยภาพพอที่จะส่งออกนอกประเทศเทียบเท่านายไซซะนะ ทั้งนี้ สถิติผลการจับกุมคดียาเสพติดประจำปีงบประมาณ 2560 ช่วงวันที่ 1 ต.ค.-31 ม.ค. จับกุมได้ 143 คดี ยึดของกลางยาบ้า 14 ล้านเม็ด ยาไอซ์ 871 กก. เฮโรอีน 69 กก. โคเคน 16 กก. กัญชาแห้ง 369 กก. และยึดทรัพย์สินกว่า 84 ล้านบาท,วันเดียวกันเมื่อเวลา 17.00 น. พ.ต.ท.พีรกุล แฝงฤทธิ์หลง สว. (สอบสวน) สภ.บางปะอิน จ.พระนครศรีอยุธยา รับแจ้งมีพ่อค้ายาบ้าถูกวิสามัญฆาตกรรม บนถนนลูกรังทางเข้าหมู่บ้าน หมู่ 6 ต.ตลิ่งชัน ไปสอบสวนพร้อมแพทย์ รพ.บางปะอิน และหน่วยกู้ภัยอยุธยารวมใจ พบรถ จยย.ฮอนด้า เวฟ 125 สีดำ ทะเบียน 1 กง 9888 พระนครศรีอยุธยา ล้มกลางถนนมีคราบเลือดเปื้อนรถ และมีหมวกกันน็อกตกอยู่ 1 ใบ ใกล้กันพบศพนายพงษ์ศักดิ์ หรือขุน ปรางค์รินทร์ อายุ 27 ปี อยู่บ้านเลขที่ 15 หมู่ 6 ต.ตลิ่งชัน อ.บางปะอิน นอนหงายจมเลือด ข้างมือขวามีปืนลูกโม่ .38 ยิงไป 2 นัด สภาพศพถูกยิงด้วยปืน 9 มม.เข้าหน้าอกทะลุหลัง 1 นัด ค้นในตัวพบยาบ้า 170 เม็ดและยาไอซ์จำนวนหนึ่ง นายวิษณุ จันทร์โต ปลัดอำเภอ หัวหน้าชุดปราบยาเสพติด จ.พระนครศรีอยุธยา เผยว่า นายพงษ์ศักดิ์เป็นพ่อค้ายาบ้ารายสำคัญ ขณะนำกำลังปิดล้อมจับกุมคนร้ายชักปืนยิงต่อสู้ก่อนถูกเจ้าหน้าที่ อส. ยิงสวนไป 1 นัด จนเสียชีวิตคาที่
ปส.โชว์จับยานรก 2 คดี มีเครือข่ายไซซะนะ ราชายานรกลาวรวมอยู่ด้วย ชุดสกัดกั้นสะกดรอยรวบ 3 นักขนกลางเมืองอุดรฯพร้อมยาบ้า 720,000 เม็ด 
เครือข่ายยาเสพติดไซซะนะ,ไซซะนะ,เฉลิมเกียรติ ศรีวรขาน,สมหมาย กองวิสัยสุข,พ่อค้ายาเสพติดรายใหญ่